०३० साल फागुन २६ गते सम्पन्न हुने आफ्ना कान्छा भाई वीरेन्द्रनारायण श्रेष्ठको विवाहका निम्ति श्रेष्ठ फागुण २२ गते विवाहका सामानहरु खरिद गर्न भारतको फारवेशगञ्ज जानुभएको थियो । त्यतिखेर धनकुटा मूल घर भउका कप्तान यज्ञबहादुर थापा नेपाली कांगे्रसको राजनीतिमा सक्रिय रहँदै फारवेशगञ्जमै निर्वासित जीवन बिताइरहनु भएको थियो । श्रेष्ठको थापासित थापा धनकुटामा गुल्मपति भएर बस्दादेखि नै घनिष्ट सम्बन्ध रहेको थियो । उहाँ बेलाबेलामा व्यापारको सिलसिलामा त्यहाँ जानुहँुदा थापालाई थोरबहुत खर्चसमेत छाड्ने गर्नु हुन्थ्यो ।
